Phokis — Delphi — 170-157/156 BC
Region: Central Greece (IG VII-IX) — Delphi 

αρχοντος αρχωνος μηνος βουκατιου απεδοτο πασιχον πασωνος τωι απολλωνι τωι πυθιωι σωμα γυναικειον αι ονομα δημητρια το γενος θραισσαν συνευδοκε[ο]ντος φιλοκρατεος του θευφραστου τιμας αργυριου μναν τριων καθως επιστευσε δαματρια τωι θεωι ταν ωναν εφ ω ελευθερα ειμεν και ανεφαπτος απο παντων τομ παντα βιον. παραμεινατω δε δαματρια παρα πασιχον εως κα ζωη πασιχον ποιουσα το ποτιτασσομενον παν [τ]ο δυνατον ανεγκλητως. βεβαιωτηρες κατα τον νομον φιλοκρατης θευφραστου ξενων γλαυκου βακχιος αγρωνος. ει δε τις αυτας εφαπτοιτο επι καταδουλισμωι κυριος εστω συλεων ο παρατυχων ως ελευθεραν ουσαν αζαμιος ων και ανυποδικος πασας δικας και ζαμιας. μαρτυρες οι ιερεις ταραντινος αμυντας οι αρχοντες αριστοκρατης καλλιμαχος ιδιωται μελισσιων γλαυκος αριστιων νικομαχος σωδαμιδας διων.